سون اون ایلده مودافعه اوچون آییردیغی بودجه‌نی 65 فایز آرتیران تورکیه 2018-جی ایلده ایسه مودافعه اوچون ان چوخ پول صرف ائدن 15 اؤلکه آراسیندا آرتیم نیسبتی باخیمیندان ایلک یئری آلیب.
استهکلم باریش آراشدیرما‌لاری انستیتوتونون (SIPRI) "دونیادا حربی خرج‌لرین تمایول‌لری 2018" راپورو یاییلیب.
قلوبال حربی خرج‌لر 2018-جی ایلده 1،8 تریلیون دو‌لارا چیخدیقدا، مودافعه اوچون ان چوخ بودجه آییران اؤلکه‌لر امریکا، چین، سعودیه عربیستانی، هیندیستان و فرانسا اولوب.
SIPRI -نین راپورونا گؤره، مودافعه بودجه‌سینی بیر اوولکی ایلله موقاییسه‌ده 4،6 فایز آرتیران امریکا کئچن ایل 649 میلیارد دو‌لار خرجله‌دی.
چین امریکا-دان سونرا 250 میلیارد دو‌لارلیق مودافعه بودجه‌سیله ایکینجی یئری آلدی.
هیندیستان ایسه حربی ساحه‌دکی خرج‌لرینی مووافیق دؤورده 3،1 فایز آرتیردی.
بونا موقابیل سعودیه عربیستانی، فرانسا و روسیا 2018-جی ایلده مودافعه اوچون آییردیق‌لاری بودجه‌نی آزالدیب. سعودیه عربیستانی حربی خرج‌لرینی 6،5 فایز، فرانسا 1،4 فایز و روسیا 3،5 فایز آزالدیب.
تورکیه-‌نین حربی ساحه‌ده‌سی خرج‌لری ایسه اوولکی ایلله موقاییسه‌ده 24 فایز آرتا‌راق 19 میلیارد دو‌لارا چیخدی.
سون 10 ایلده مودافعه اوچون آییردیغی بودجه‌نی 65 فایز آرتیران تورکیه 2018-جی ایلده مودافعه‌سی اوچون ان چوخ پول صرف ائدن 15 اؤلکه سیراسیندا آرتیم نیسبتی باخیمین‌دان ایلک یئری آلدی.
